**Prefektura Etolija Akarnija** (gr: Νομός Αιτωλοακαρνανία - *Nomos Aetoloacarnania*) je oblast u periferiji Zapadna Grčka u državi Grčkoj. Kao što stoji u imenu ovu prefekturu čine dve istorijske grčke pokrajine: Etolija (istočni deo) i Akarnija (zapadni deo). Upravno središte ove prefekture je grad Misolongi, dok je najveći grad Agrinio.

Prirodne odlike
---------------

Etolija i Akarnija kao istorijske pokrajine Grčke
Tipičan pejzaž prefekture - Planina Mornos
Prefektura Etolija Akarnija je po površini najveća prefektura Grčke. To je i razlog velikog broja suseda date prefekture. Iako su zapadna i južna granica prefekture ka moru, putem mostova ona je tu povezana sa prefekturama Preveza (severozapad), Lefkada (zapad) i Ahaja (jug). Na severu se prefektura Etolija Akarnija graniči sa prefekturama Arta i Kardica, na severoistoku sa prefekturom Evritanija i na istoku sa prefekturama Ftiotida i Fokida.

Najveći deo prefekture Etolija Akarnija je planinski, pogotovo istočni i severni deo prefekture. To uključuje nekoliko važnih planina u okviru lanca Pinda - Panaitoliko (severozapad), Akarnijske planine (severoistok), Valtos (severoistok), Makrinoros (sever) i Nafpakti (jugoistok). Morska obala je ka Jonskom moru i ona je duga i podeljena je nekoliko delova. Severna obala je deo Zaliva Arta, zapadna obala izlazi na otvoreno more, dok je na jugu obala deo Patraskog zaliva. 

Najvažnija reka u prefekturi je Ahelos, koja se završava deltom pri ušću na jugozapadu prefekture. Druga reka po važnosti je Evinos, koja se nalazi u južnoj polovini prefekture. Pored njih postoji još nekoliko manjih reka, a na rekama su česta veštačka jezera, izgrađena 70ih godina. NJihova uloga je čuvanje vode, dragocene Grčkoj tokom sušnih leta.

Klima u prefekturi Etolija Akarnija je u primorskim delovima sredozemna, u nižim delovima unutrašnjosti ona prelazi u izmenjenu varijantu sredozemne klime, u planinskim krajevima zbog znatne visine ona je kontinentalna, da bi na još većim visinama prešla u oštru planinsku.

Istorija
--------

U doba antike ova oblast je bila deo područja stare Grčke. U kasnijim epohama dolazi vladavina Rimljana, zatim Vizantinaca i na kraju Turaka Osmanlija. Iako su mesni Grci bili veoma aktivni tokom svih pobuna protiv Turaka, ovo područje ponovo postalo deo savremene Grčke tek 1881. g. Drugi svetski rat i Građanski rat u Grčkoj su teško pogodili ovu oblast. Prefektura je proteklih decenija bila osavremenjena, ali to nije sprečilo iseljavanje stanovništva iz njenog većeg dela, pogotovo iz planinskog područja na severu i istoku. Poslednjih godina najvažnija mesna stvar je izgradnja savremenog autputa duž Jonske obale (tzv. Jadransko-Jonska Magistrala).

Stanovništvo
------------

Glavno stanovništvo prefekture Etolija Akarnija su Grci. Dominira gradsko stanovništvo. Agrinion i Misolungi su najvažniji gradovi, a značajni manji gradovi su Amfilohija na severu prefekture i Nafpaktos na jugu prefekture. Poslednjih decenija u prefekturi je zabeležen pad stanovništva.

Privreda
--------

Prefektura Etolija Akarnija je kao većim delom izolovano područje tradicionalno vezana za pomorstvo, stočarstvo i šumarstvo. Zanati i industrija nalaze se najviše u gradovima. Izgradnja savremenih saobraćajnica i njihovih delova (most Rio-Atirio) otvaraju nove mogućnosti razvoja.

Vidi još
--------

* Agrinion
* Misolongi
* Periferija Zapadna Grčka

Spoljašnje veze
---------------

* Zvanično predstavljanje oblasti Etolija Akarnija na engleskom jeziku Arhivirano 2014-06-27 na Wayback Machine-u

| * p
* r
* u
Grčke prefekture |
| --- |
| 

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Atika | SredišnjaGrčka | SredišnjaMakedonija | Krit | Ist. Makedonijai Trakija | Epir | Jonskaostrva | SeverniEgej | Peloponez | JužniEgej | Tesalija | ZapadnaGrčka | ZapadnaMakedonija |
|  |
| 
* Atina
* Istočna Atika
* Pirej
* Zapadna Atika

 | 
* Eubeja
* Evritanija
* Fokis
* Ftiotis
* Boetija

 | 
* Halkidik
* Imatija
* Kukuš
* Pela
* Pijerija
* Ser
* Solun

 | 
* Kanija
* Iraklion
* Lasiti
* Retimno

 | 
* Drama
* Evros
* Kavala
* Rodopi
* Ksanti

 | 
* Arta
* Janjina
* Prevez
* Tesprotija

 | 
* Krf
* Kefalinija
* Lefkada
* Zakintos

 | 
* Hios
* Lezbos
* Samos

 | 
* Arkadija
* Argolis
* Korint
* Lakonija
* Mesinija

 | 
* Kikladi
* Dodekani

 | 
* Kardica
* Larisa
* Magnezija
* Trikala

 | 
* Ahaja
* Etolija Akarnija
* Elis

 | 
* Lerin
* Greben
* Kostur
* Kožani

 |

 |


***Prefektura Etolija Akarnija*** na Wikimedijinoj ostavi